Biscuit oxidized thi
Toh maine bola bahar kutte ko dedo
Toh usne mujhe pakda di
Uski zubaan se apna naam maine
Kam hi suna hoga
Pehle toh lagta tha mujhe mera naam
Kutta hi rakha hoga
Shayad mere T.V dekhne se usey pareshani si hoti hai
Remote ke liye ladne lagegi jabki uske matlab ka kuch aa bhi nahi raha hoga
Main bhi bezzatti maarne ka mauka chodhta nahi hoon kabhi
Woh mujhe mere naam se nahi pukaarti toh main bhi chedhta hoon kehke
Aur moti
Aag lagne ki khabar uske khaana banaane ki khabar se pehle aa jaati hai
Aur galti se khaana bann gaya toh aag pet ke andar toh lag hi jaati hai
Mujhe bematlab kabhi bhi 'chat' maar degi
Maine ulta ghumaaya toh uske paas parental support toh hai hi
Jo mera hai woh tera usne khud bola hai mujhse
Phir freezer mein rakhi uski ice cream jo khaayi maine
Toh pata nahi kyun chidh gayi?
Suar jaisi shakal hai meri woh hamesha mujhse kehti hai
Par log kehte hain hum dono kishakal kaafi milti-jhulti lagti hai
Hazaar kapde hain uske paas phir bhi meri ek t-shirt ke peeche hai woh
Kuch chahiye hoga toh request nahi karegi
Mummy ki dhamki deke cheen legi woh
Ussey koi help chahiye hogi mujhe toh dus din tak apni baat manwaayegi
Ghar mein poora din soti rahegi par paani laane kaam bhi zabardasti mujhse karwaayegi
Mere saath koi photo daalegi toh wahi chunegi jis mein main sabse bekaar lag raha hunga
Bhains ki tarah khaayegi bhi aur besharmo ki tarah mujhse hi poochegi
Moti lag rahi hoon na?
Par jo bhi ho
Bodyguard hai meri
Har taraf se raksha karti hai
Papa se permission leni ho ya kam marks ke liye defend karna ho
Poora support karti hai
Haan kuch khaane ki demand karti hai
Par assignment mere bohot se likh deti hai
Aage tak baat pohochne nahi deti
Kuch galat karta hoon toh khud hi daant ke khatam kar deti hai
Ghar mein ladti hai jhagadti hai
Par bahar sabse bachaati hai
Raksha bhi meri wahi karti hai
Aur dekho
Rakhi bhi ulta wahi baandhti hai
Insta - @abhash19
